بو معنادا "فیوضات" و فیوضاتچيلارين مشغول اولدوغو اساس پروبلئملري قيسا شکيلده بئله تصنيف ائتمک اولار: تورکلشمک، ايسلاملاشماق، آوروپالاشماق (موعاصیرلشمک)، آذربايجانچيليق؛ دئموکراتيک آختاريشلار؛ نئورومانتيک ادبياتين ياراديلماسي؛ فیوضاتچي قزئته‌چیلیک مکتبي‌نین تأسيسي؛ ديلده، فيکيرده، ايشده بيرليک ایلکه‌سینه اساسلانان اورتاق تورک ديلي، ادبياتي و مدنيتي‌نین ياراديلماسي. "ایتّیحاد و ترقّي" ايدئياسيني يوروتمک و تورانچيليغي تبليغ ائتمک، ايجتيماعي-سياسي شوعوردا رئفورمالارين آپاريلماسي، پارلامئنت و آنایاسا اساسيندا اؤزونو ايداره فورماسي‌نین ياراديلماسي، يئنيليکچيليک حرکاتيني گوجلنديرمک، سؤز و مطبوعات آزادليغيني موستقيل دؤولت، سيويل جمعيت و بوتؤو وطن ايدئياسينا پارالئل شکيلده اينکيشاف ائتديرمک و س.